Neĝereto

**Neĝereto** estas kutima interreta slangaĵo pri tre facile ofendiĝemaj kaj senbaze emociaj homoj. Tiun ĉi vorton oni plej ofte uzas por mileniuloj, ĉar anoj de tiu ĉi generacio havas reputacion esti aparte sentemaj kaj pritrakti ĉiujn verajn aŭ imagajn insultoj tro serioze. Fakte en apartaj kuntekstoj vortoj **"neĝereto"** kaj "mileniulo" povas esti uzataj preskaŭ kiel sinonimoj. Vere, tamen, neĝeretoj povas aperi inter ĉiu ajn generacio kaj ili sufiĉe ofte renkonteblas inter zumeroj.

## Deveno de vorto

La vorton **neĝero** (angle *snowflake*) por homoj oni ekuzis pro kutima angla diraĵo *"Every snowflake is unique"* ("Ĉiu neĝero estas unika"). Tiu ĉi frazo estas normala ekzemplo de pli komplika filozofia koncepto kreskinta el natura observaĵo. Vere, en naturo neĝeroj estas rimarkeble komplikaj strukturoj en etaj kristaloj de glacio. Do, tuta nombro de eblaj strukturoj estas enorma kaj probableco trovi du tute samajn neĝerojn preskaŭ nula. Oni do ekuzis la saman frazon por aliaj aĵoj kiuj estas malsamaj.

Unue la imagon de neĝero kiel homo unue uzis, verŝajne, fama Usona verkisto Chuck Palahniuk. En sia novelo *Fight club* (1996) li inkludis frazon *"you are not special, you are not a beautiful and unique snowflake"* ("vi ne estas speciala, vi ne estas bela kaj unika neĝero"). Ekde tiam, la uzo de vorto *snowflake* (**neĝero**) por homoj populariĝis en anglalingvaj landoj. Eventuale la nocio eniris aliajn lingvojn, inter aliaj Esperanton. Kutime en diversaj lingvoj oni mokeme aŭ kun moka kompato aldonas diminutivan sufikson al la vorto, do en Esperanto oni ekuzis sufikson *-et-* — **neĝereto**.

## Karakterizaĵoj

Plej ofte kiam oni uzas la vorton **neĝereto** por homoj, oni celas la du konsentitajn ecojn de neĝeroj: unikecon kaj kadukecon. **Neĝeretoj** estas homoj kiuj tre forte konsideras sin unikaj kaj havas impreson ke la mondo devas sekvi ĉiujn iliajn dezirojn. Responde, ili tre facile ofendiĝas kaj malgajiĝas kaj reagas al ĉio kion ili ne ŝatas kun neproporcia emocieco. La **neĝereta** kulturo emerĝis preskaŭ samtempe kiel la mileniula generacio, t.e. tiam, kiam homoj naskitaj en la 1980-aj — 1990-aj jaroj iĝis sufiĉe plenkreskaj por influi la socion ĝenerale. Ĉar en okcidentaj landoj kaj ĝenerale en la "unua mondo" la 1990-aj jaroj estis periodo de stabileco, relativa paco kaj manko de seriozaj eksteraj danĝeroj pro disfalo de Sovetunio, homoj tiam kreskintaj iĝis multe pli dolortitaj, alkutimiĝintaj al komforto kaj malfortaj en kontrolo super siaj emocioj kompare al homoj de antaŭaj generacioj. Pro tio ili estas ankaŭ pli narcisistaj, emociaj kaj ofendiĝemaj, kio igis la terminon **"neĝereto"** forte konekta al mileniuloj kaj ofte uzata eĉ preskaŭ kiel sinonimo de la nomo de la generacio. Kelkaj tiamaj subkulturoj, ekzemple emooj, estis tute aŭ plejparte bazitaj je sinteno kaj mondrigardo de neĝeretoj.

Pli posta generacio, tamen, la zumeroj, estas ankaŭ tre abunda je neĝeretoj. Ĝuste por zumeroj la anglalingva termino *Generation Snowflake* (Neĝereta generacio) aperis. La terminon ekuzis brita politikistino kaj verkistino Claire Fox en sia libro *I Find That Offensive!* kiu temis pri ofendiĝema neĝereta kulturo. Claire Fox mencias, interalie, la videon el jaro 2015 pri kverelo de grupo de kolegiaj studentoj kun iliaj instruistoj. La temo de konflikto estis neserioza — temis pri akcepteblaj kaj neakcepteblaj halovenaj kostumoj kaj kion fari se iuj kostumoj povas esti konsiderataj kultura alpropriigo — sed konduto de la studentoj estis ege emocia, "preskaŭ histeria", kiel Fox mem priskribis ĝin. Ili tute ne produktas kaj ne ricevas iujn logikajn argumentojn kaj kondutas plene laŭ gvido de siaj emocioj kaj siaj voloj. Ĝuste responde al tiu ĉi video la termino **neĝereta generacio** aperis. Por esti kolegiaj studentoj en 2015 la roluloj de la video devas esti naskiĝintaj iam en jaroj 1990–1995, do striktasence temas pri zumeroj kaj ne mileniuloj. Tamen la montrata kondutmaniero estas ĝis nun konsiderata tipe mileniula.

## Referencoj

1. ↑ Allman, William (1984). "No snowflakes alike? Prove it!". The San Diego Union.
2. ↑ Stone, Brianna (1 February 2017). "Been called a 'snowflake'? The 'it' new insult". USA Today. Archived from the original on 4 April 2017. Retrieved 4 April 2017.
3. ↑ North, Anna (25 July 2014). "Are Trophies Really So Bad?". Op-Talk.
4. ↑ Fox, Claire (2016). I Find That Offensive!. London: Biteback Publishing. ISBN 978-1-849-54981-3.